Fransiya prezidenti futbolchilarni ranjitadigan so‘zlar aytgani oshkor bo‘ldi

Fransiya prezidenti Fransua Olland futbolchilarning intellektual qobiliyatiga shubha bildiradi.
Yahoo Sports fransuzlar prezidentining «Prezident aytmasligi kerak bo‘lgan gaplar…» nomli kitobidan parchalarni nashr qildi. Ularda o‘zini futbol muxlisi hisoblaydigan Olland futbolchilar haqidagi fikrlarini bildirib o‘tgan.
«Ular yomon tarbiya olgan bolalar kabi boshlab, so‘ngra badavlat yulduzlarga aylanib qolishadi. Ular nima yaxshiyu, nima yomon ekanini bilishga ruhan tayyor bo‘lishmaydi. Fransiya futbol federatsiyasi ularga futbol maydonida emas, balki sinf xonalarida mashg‘ulotlarni tashkil qilib berishi kerak. Ularning miyasi uchun ham mashg‘ulotlar kerak», deya Ollanddan iqtibos keltirilgan nashr xabarida.
Manba: Tribuna.uz